section_heading: Povijest
paragraph_text: Ne zna se mnogo o barrayarskoj povijesti. Malo nakon dolaska prvih kolonista crvotočina s kojom su došli i uz pomoću koje su bili u dodiru s ostatkom neksusa se zatvorila. Ostali su izolirani i to ih je gurnulo u teško razdoblje poznato kao "Vrijeme izolacije". Ratovi su bili stalni jer su se Vorovi borili između sebe za premoć, sve dok car Dorca Pravedni nije ujedinio Barrayar pod svojom vlašću. Zbog stoljeća ratovanja kao i kasnije Cetagandanske okupacije, do koje je došlo nekih dvadeset godina nakon prestanka "Vremena izolacije" i u kojoj je pet milijuna Barrayaraca izgubilo život, Barrayarska kultura veoma je vojnički orijentirana.